Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: Az Alkotmány 41. § (2) bekezdése, 42. § (1) bekezdése, valamint a helyi önkormányzatokról szóló 1990. évi LXV. törvény
Paragraph Index: 214

14. §-a szabályozza. E szabályozás szerint, mind a fõvárosi önkormányzat, mind a kerületi önkormányzat rendelkezik hatáskörrel településrendezési tervek és építési szabályzat elfogadására. Az Étv. 14. § (2) bekezdése szerint a Fõvárosi Önkormányzat fõvárosi építési keretszabályzatban állapítja meg a fõváros területének felhasználásával és beépítésével, továbbá a környezet természeti, táji és épített értékeinek, valamint a környezeti elemek védelmével kapcsolatos általános követelményeket. A (3) bekezdés pedig úgy rendelkezik, hogy a kerületi önkormányzat a keretszabályzat keretei között alkotja meg a kerület építési szabályzatát. A településrendezési tervezés körében a fõvárosi önkormányzat közgyûlése fogadja el a fõváros településszerkezeti tervét, és rendelettel jóváhagyja a fõvárosi szabályozási kerettervet, a kerületi önkormányzatok szabályozási terveket készítenek. A törvényi szabályozás nem határolja el pontosan a fõvárosi önkormányzatot, illetõleg a kerületi önkormányzatokat az építési és településrendezési szabályozás körében megilletõ szabályozási tárgyköröket. A jogalkotó azt a szabályozási módot alkalmazta, hogy általánosan, keret jelleggel illetõleg példálózó felsorolással meghatározza a fõvárosi önkormányzat szabályozási jogkörének fõ irányait, és kimondja, hogy a kerületi önkormányzatokat köti a fõvárosi szabályozás. A kerületi önkormányzat a fõvárosi építési keretszabályzat keretei között alkothat építési szabályzatot, és a fõvárosi szabályozási keretterv és kerületi szabályozási tervek között hierarchikus viszonyt teremt, és ezzel együtt a településrendezésben együttmûködési kötelezettséget ír elõ a fõvárosi és a kerületi önkormányzatok számára az Étv. 14. § (6) bekezdése azzal, hogy kimondja „[a] kerületi szabályozási tervbe a kerületet érintõ, a fõváros szabályozási kerettervében szereplõ szabályozási elemeket be kell építeni, eltérés szükségessége esetén a fõváros szabályozási kerettervét elõ zetesen módosítani kell”. Az Ötv. 63/C. § (3) bekezdése a fõvárosi önkormányzat közgyûlését hatalmazza fel arra, hogy rendeletében szabályozza a fõvárosi és a kerületi településrendezési tervek összhangjához szükséges követelményeket, és e rendeletében meghatározza, hogy a tervezési folyamatban a kerületi és a fõvárosi önkormányzatot mely esetekben illeti meg véleményezési, egyetértési jog, és mely esetekben kötelezõ a kölcsönös tájékoztatási, illetve tervezési együttmûködés. A szabályozási jogkörök megosztásának ilyen keretjellegû szabályozása mellett, nem állapítható meg egyértelmûen, hogy a fõvárosban az építési szabályzatok, illetõleg szabályozási tervek elõírásai alapján keletkezett tulajdoni korlátozás melyik települési önkormányzat településrendezési tevékenységének a következménye, a késõbb meg valósítandó közérdekû cél meghatározása fõvárosi vagy kerületi érdeket szolgál-e. Az Étv. 30. §-ának az épített

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes